Без степеника
Без степеника је српски телевизијски филм из 2015. године. Филм је режирао Марко Новаковић, а сценарио за филм писао је Зоран Ђикић. Филм је рађен у производњи Радио Телевизије Србије, а премијерно је приказан 12. децембра 2015. године. Ово је био последњи филм Властимира Ђузе Стојиљковића, који је преминуо пре његове премијере.

Кратак садржај 

Славиша Петронијевић, бивши професор неуропсихијатрије живи у свом стану са ћерком Милицом, зетом Стојаном и унуком Драганом. Славиша болује од Алцхајмерове болести, што компликује живот својим укућанима. Милица и Стојан желе да га сместе у старачки дом, што он одбија и труди се да им покаже да је он у реду, што му како време одмиче постаје све теже.

Награде 

Без степеника је освојио Гран-при „Наиса“ Филмских и глумачких сусрета у Нишу 2015. године (Властимир Ђуза Стојиљковић) као и седам награда на филмским фестивалима у Нишу, Лесковцу и на Палићу. Овај филм погледала је фестивалска публика на три континента и на преко петнаест различитих фестивала и филмских ревија.

Улоге 

|-
|Властимир Ђуза Стојиљковић || Славиша Петронијевић
|-
|Наташа Нинковић || Милица
|-
|Александар Ђурица || Стојан
|-
|Миодраг Крстовић || Мики
|-
|Рената Улмански || госпођа
|-
|Марко Јанкетић || Аки
|-
|Иван Ђорђевић || Киза
|-
|Александра Николић || управница
|-
|Ана Чохаџић || Драгана
|-
|Зоран Ђикић || кловн
|-
|Драгана Богдановић || болничарка
|-
|Саша Радојевић || клошар
|}

Референце 

Српски филмови
Филмови 2015.
Српски телевизијски филмови
Српске телевизијске драме